Saya mau tau Biografi dari Piri Reis. Jelaskan dalam bahasa melayu

Selama beberapa tahun, tidak banyak yang diketahui mengenai identiti Piri Reis. Namanya, terjemahan kasar, bererti Kepten Piri. Etnik asalnya menjadi pertikaian, dengan sumber menyatakan leluhurnya sebagai "Kristian, kemungkinannya Greek"; "Yahudi"; atau "etnik Turki".

Hari ini, berdasarkan Arkib Uthmaniyyah, kita tahu nama penuhnya sebagai "Hadji Ahmed Muhiddin Piri" dan dia dilahirkan sama ada di Gelibolu (Gallipoli) di bahagian Eropah Empayar Uthmaniyyah (masa kini "Thrace Turki", atau di Karaman (tempat lahir bapa beliau) di tengah Anatolia, ketika itu ibu kota Beylik dari Karamanids (diilhak oleh Empayar Uthmaniyah pada tahun 1487). Tarikh sebenar kelahirannya tidak diketahui. Gelaran kehormat dan tidak rasmiHaji (bahasa Turki: Hacı) pada nama Piri (Hadji Ahmed Muhiddin Piri) dan bapanya (Hadji Mehmed Piri) menunjukkan bahawa mereka telah menyempurnakan Haji sama ada dengan pergi ke Mekkah sendiri, atau dengan membiayai seseorang yang pergi ke sana dan menyempurnakan ibadat bagi pihak mereka.

Hadji Ahmed Muhiddin Piri merupakan anak kepada Hadji Mehmed Piri, dan mula terbabit dalam perang persendirian disokong kerajaan (amalan biasa di Laut Mediterranean dikalangan negeri Muslim dan Kristian pada abad ke-15 dan ke-16) semasa dia masih muda, pada tahun 1481, mengikut bapa saudaranya Kemal Reis, seorang "corsair" dan ahli pelayaran terkenal masa itu, yang kemudiannya menjadi laksamana terkenal dalam Tentera laut Uthmaniyah. Dalam tempoh ini, bersama bapa saudaranya, dia mengambil bahagian dalam banyak perang laut Empayar Uthmaniyah menentang Sepanyol, Republik Genoa dan Republik Venice, termasuk Pertempuran Zonchio pada tahun 1499 dan Pertempuran Lepanto (1500). Apabila bapa saudaranya Kemal Reis meninggal pada tahun 1511 (kapalnya pecah dilanda badai di Laut Mediterranean, ketika dia menghala ke Mesir), Piri kembali ke Gelibolu, di mana dia mula pengajiannya mengenai navigasi.

Menjelang 1516, dia sekali lagi di laut sebagai kapten kapal Armada Uthmaniyah. Dia mengambil bahagian dalam Perang Uthmaniyah–Mamluk (1516–1517) penaklukan Mesir. Pada tahun 1522 dia terbabit dalam Pengepongan Rhodes (1522) menentang Kesasteria Hospitaller (St. John), yang berakhir dengan pulau menyerah kepada Empayar Uthmaniyah pada 25 Disember 1522 dan penyingkiran kekal Kesasteria dari Rhodes pada 1 Januari 1523 (Kesasteria berpindah sekejab ke Sicily sebelum berpindah kekal ke Malta). pada tahun 1524 dia menjadi kapten bagi kapal yang membawa Pargalı İbrahim Pasha Wazir Agung Empayar Uthmaniyah ke Mesir.

Pada tahun 1547, Piri telah dilantik ke jawatan Reis (laksamana) sebagai Komander Armada Uthmaniyah di Lautan India dan Laksamana Armada di Mesir, beribupejabat di Suez. Pada 26 Februari 1548 dia menakluk kembali Aden (1548) dari Portugis, diikuti pada tahun 1552 dengan Penawanan Muscat (1552), yang diduduki Portugis sejak tahun 1507, dan pulau Kish, Iran yang penting dari segi strategik. Berpaling ke arah barat, Piri Reis menawan Pulau Hormuz di Selat Hormuz, di bukaan Teluk parsi. Apabila pihak Portugis mengalih perhatian mereka ke Teluk Parsi, Piri Reis menduduki semenanjung Qatar dan Pulau Bahrain bagi menghalang pihak Portugis dari pengkalan yang sesuai di persisiran semenanjung Arab.

Dia kemudian kembali ke Mesir, orang tua yang menghampiri usia 90 tahun. Apabila dia enggan menyokong Wali Uthmaniyah Gabenor Basra, Kubad Pasha, dalam kempen lain menentang Portugis di utara Teluk Persia, Piri Reis dipancung dikhalayak ramai pada tahun 1554 atau 1555.

Beberapa kapal perang dan kapal selam Tentera Laut Turki dinamakan sempena Piri Reis.